สรรพากรเปิดจ่ายภาษีผ่านบัตรเครดิต
สรรพากรจับมือแบงก์ไทยพาณิชย์เปิดให้จ่ายภาษีผ่านบัตรเครดิตปลอดดอกเบี้ย51วันเลือกผ่อนได้10เดือน&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; นายสาธิต รังคสิริ อธิบดีกรมสรรพากร เปิดเผยว่า กรมสรรพากรร่วมมือกับธนาคารไทยพาณิชย์ เปิดช่องทางการชำระค่าภาษีผ่านบัตรเครดิต สำหรับผู้มีเงินได้ที่ถือบัตรเครดิตของธนาคารไทยพาณิชย์&nbsp; ช่วยให้ ผู้เสียภาษีได้รับความสะดวก รวดเร็ว และลดต้นทุนในการเสียภาษีได้อีกทางหนึ่ง
2 ส.ค. 2554

สรรพากรจับมือแบงก์ไทยพาณิชย์เปิดให้จ่ายภาษีผ่านบัตรเครดิตปลอดดอกเบี้ย51วันเลือกผ่อนได้10เดือน          นายสาธิต รังคสิริ อธิบดีกรมสรรพากร เปิดเผยว่า กรมสรรพากรร่วมมือกับธนาคารไทยพาณิชย์ เปิดช่องทางการชำระค่าภาษีผ่านบัตรเครดิต สำหรับผู้มีเงินได้ที่ถือบัตรเครดิตของธนาคารไทยพาณิชย์  ช่วยให้ ผู้เสียภาษีได้รับความสะดวก รวดเร็ว และลดต้นทุนในการเสียภาษีได้อีกทางหนึ่ง
นางกรรณิกา ชลิตอาภรณ์ กรรมการผู้จัดการใหญ่ ธนาคารไทยพาณิชย์ เปิดเผยว่า ความร่วมมือกับกรมสรรพากร ชำระภาษีผ่านบัตรเครดิตธนาคารไทยพาณิชย์ทุกประเภท โดยไม่เสียค่าธรรมเนียมได้เป็นครั้งแรกในประเทศ ด้วยระยะเวลาการชำระคืนโดยปลอดดอกเบี้ยสูงสุด 51 วัน          นอกจากนี้ ยังสามารถเลือกแจ้งแปลงยอดทั้งหมดให้เป็นการผ่อนชำระได้นานถึง 10 เดือนกับบริการ "Call for Dee Jung" เพื่อบริหารจัดการทางการเงินได้อย่างคล่องตัว ทั้งนี้ ปัจจุบัน ธนาคารมีฐานลูกค้าบัตรเครดิตไทยพาณิชย์อยู่เกือบ 2 ล้านราย จึงเชื่อมั่นว่าผู้มีเงินได้กลุ่มที่ถือบัตรเครดิตไทยพาณิชย์ดังกล่าวจะได้รับความสะดวกสบายสูงสุดจากบริการดังกล่าว ซึ่งจะเริ่มเปิดใช้ได้ภายในไตรมาส 4 ของปีนี้          ทั้งนี้ ผู้ถือบัตรเครดิตธนาคารไทยพาณิชย์ สามารถชำระภาษีได้ทุกประเภท ทั้งภาษีเงินได้ บุคคลธรรมดา และภาษีเงินได้นิติบุคคล ภาษีมูลค่าเพิ่ม ภาษีธุรกิจเฉพาะ และอากรแสตมป์ ผ่านบัตรได้2 ช่องทาง คือ การยื่นแบบแสดงรายการภาษีที่สำนักงานสรรพากรพื้นที่สาขาในเขตกรุงเทพมหานคร ทั้ง 51 แห่ง หรือ การยื่นแบบแสดงรายการภาษีผ่านเว็บไซต์ของกรมสรรพากรที่ www.rd.go.th ซึ่งจะไม่มีการเรียกเก็บค่าธรรมเนียมแต่อย่างใด          ติดตามรายละเอียดเพิ่มเติมได้ที่เว็บไซต์กรมสรรพากร www.rd.go.th หรือเว็บไซต์ธนาคาร ไทยพาณิชย์ www.scb.co.th หรือศูนย์บริการลูกค้า โทร.02-777-7777